MONO จับมือ “มูลนิธิกระจกเงา” มอบอุปกรณ์ IT รร.ต่างจังหวัด
MONO ร่วมกับ “มูลนิธิกระจกเงา” มอบอุปกรณ์ไอทีกว่า 50 ชิ้น สนับสนุนโครงการ “คอมพิวเตอร์เพื่อน้อง” พื้นที่รร.ต่างจังหวัด ตามนโยบายพัฒนาการศึกษาและเยาวชน
MONO ร่วมกับ “มูลนิธิกระจกเงา” มอบอุปกรณ์ไอทีกว่า 50 ชิ้น สนับสนุนโครงการ “คอมพิวเตอร์เพื่อน้อง” พื้นที่รร.ต่างจังหวัด ตามนโยบายพัฒนาการศึกษาและเยาวชน
31 ส.ค. 2565

นางสาวปิติฤดี ศิริสัมพันธ์ ผู้อำนวยการอาวุโสฝ่ายกำกับดูแลและสื่อสารองค์กร และนายกิตติศักดิ์ พุกเจริญ ผู้ช่วยผู้อำนวยการแผนกกิจกรรมเพื่อสังคมและสื่อสารภายในองค์กร บริษัท โมโน เน็กซ์ จำกัด (มหาชน) หรือ MONO เป็นตัวแทนผู้บริหาร และพนักงานบริษัทในเครือ ส่งมอบอุปกรณ์คอมพิวเตอร์ต่าง ๆ รวมกว่า 50 ชิ้น เพื่อสนับสนุน “โครงการคอมพิวเตอร์เพื่อน้อง” โดย มูลนิธิกระจกเงา 
โดยโอกาสนี้ นายณัฐวัฒน์ คงสุขสวัสดิ์ หัวหน้าโครงการฯ เป็นผู้แทนรับมอบอุปกรณ์ดังกล่าว พร้อมนำไปตรวจเช็คสภาพ ซ่อมบำรุงให้อุปกรณ์สมบูรณ์พร้อมใช้งาน ก่อนส่งมอบให้โรงเรียนในต่างจังหวัดที่ยังขาดแคลนต่อไป ณ MONO29 Studio (โมโน ทเวนตี้ไนน์ สตูดิโอ) ถนนชัยพฤกษ์ จ.นนทบุรี เมื่อวันก่อน
สำหรับ “โครงการคอมพิวเตอร์เพื่อน้อง” จะมีโรงเรียนติดต่อมาขอรับคอมพิวเตอร์กับทางโครงการฯ ไม่ต่ำกว่า 20 โรงเรียนต่อเดือน โดยการส่งมอบคอมพิวเตอร์และอุปกรณ์อื่น ๆ ในครั้งนี้ เป็นการดำเนินงานตามแนวทาง ESG (Environment, Social, Governance) และกลยุทธ์การดำเนินงาน MONO NEXT C.A.R.E : ด้านการพัฒนาการศึกษาและเยาวชน การสร้างความร่วมมือกับพันธมิตร และการนำทรัพยากรมาใช้ประโยชน์ใหม่
ทั้งนี้ ผู้ที่สนใจบริจาคคอมพิวเตอร์และอุปกรณ์อื่น ๆ สามารถส่งมอบด้วยตนเอง หรือส่งตามที่อยู่ทางไปรษณีย์โดยตรงได้ที่ มูลนิธิกระจกเงา สำนักงานกรุงเทพฯ เลขที่ 191 ซอยวิภาวดี 62 (แยก4-7) ถนนวิภาวดีรังสิต แขวงตลาดบางเขน เขตหลักสี่ กทม.10210 (ทุกวันจันทร์-ศุกร์ เวลา 09.30-18.00น.  และ เสาร์-อาทิตย์ 10.00-16.00น.) สนใจสอบถามรายละเอียดเพิ่มเติมได้ที่อีเมล [email protected]  หรือ http://mirror.or.th/autopagev4/show_page.php?topic_id=632&amp;auto_id=2&amp;TopicPk=5